CELEX: 62010TB0271(02)
Language: et
Date: 2018-09-17 00:00:00
Title: Kohtuasi T-271/10 OST: Üldkohtu 17. septembri 2018. aasta määrus – H versus nõukogu (Menetlus — Kohtukulude jaotamise otsuse tegemata jätmine)

14.1.2019   
            
            
               ET
            
            
               Euroopa Liidu Teataja
            
            
               C 16/45
            
         
      Üldkohtu 17. septembri 2018. aasta määrus – H versus nõukogu
      (Kohtuasi T-271/10 OST) (1)
      
      ((Menetlus - Kohtukulude jaotamise otsuse tegemata jätmine))
      (2019/C 16/55)
      Kohtumenetluse keel: inglise
      
         Pooled
      
      
         Hageja: H (esindaja: advokaat M. Velardo)
      
         Kostja: Euroopa Liidu Nõukogu (esindajad: A. Vitro ja F. Naert)
      
         Ese
      
      Nõue parandada kohtukulude jaotamise otsuse tegemata jätmine 11. aprilli 2018. aasta kohtuotsuses H vs. nõukogu (T-271/10 RENV, EU:T:2018:180).
      
         Resolutsioon
      
      
                  1.
               
               
                  11.aprilli 2018.aasta kohtuotsuse H vs. nõukogu (T-271/10 RENV, EU:T:2018:180) punkt 174 sõnastatakse järgmiselt.
                  „Kodukorra artikli 134 lõike 1 alusel on kohtuvaidluse kaotanud pool kohustatud hüvitama kohtukulud, kui vastaspool on seda nõudnud. Siiski tehakse kodukorra artikli 133 alusel koostoimes kodukorra artikliga 219, kohtuotsuses, millega lõpetatakse asjas menetlus, otsus nii apellatsioonimenetlusega seotud kohtukulude kui ka Üldkohtu menetlustega seotud kohtukulude kohta. Lisaks on kodukorra artikli 134 lõikes 3 sätestatud, et kui osa nõudeid rahuldatakse ühe poole, osa teise poole kasuks, jäävad kummagi poole kohtukulud tema enda kanda. Kui kohtuasja asjaolud seda õigustavad, võib Üldkohus otsustada, et lisaks enda kohtukulude kandmisele mõistetakse poolelt välja ka osa teise poole kohtukuludest. Siinses asjas tuleb otsustada esiteks, et nõukogu kanda jäävad tema enda kohtukulud ja temalt mõistetakse välja hageja kohtukulud, mis tekkisid kuni apellatsiooniastmes kohtuotsuse tegemiseni üksnes selles osas, mis puudutab hagi vastuvõetavust; ja teiseks, et hageja kanda jäävad kõik ülejäänud tema enda kohtukulud ja temalt mõistetakse välja nõukogu kõik ülejäänud kohtukulud, mis tekkisid nii enne kui pärast nimetatud kohtuotsuse kuulutamist.“
               
            
                  2.
               
               
                  11. aprilli 2018. aasta kohtuotsuse H vs. nõukogu (T-271/10 RENV, EU:T:2018:180) resolutsiooni punkt 2 sõnastatakse järgmiselt.
                  „Jätta nõukogu kanda tema enda kohtukulud ja mõista temalt välja H kohtukulud, mis tekkisid kuni 19. juuli 2016. aasta kohtuotsuse H vs. nõukogu ja komisjon (C-455/14 P, EU:C:2016:569) kuulutamiseni üksnes osas, mis puudutab hagi vastuvõetavuse küsimust. Jätta H kanda kõik ülejäänud tema enda kohtukulud ja mõista temalt välja kõik ülejäänud nõukogu kohtukulud, mis tekkisid nii enne kui pärast nimetatud kohtuotsuse kuulutamist.“
               
            
                  3.
               
               
                  Jätta H ja nõukogu kanda nende endi kohtukulud, mis on seotud käesoleva nõudega.
               
            
         (1)  ELT C 221, 14.8.2010.